tollit, portentosa nimirum Chirotae specie, quem licet Amphisbaenis apodibus ceteroquin simil- 
limum finxerit, anticis tamen membris iisque satis absolutis ac subpentadactylis instruxit, prohibi- 
tura quasi, quominus a genuinis sauris dubias Amphisbaenarum formas resecaremus. 
Quae si ita sunt, Amphisbaenas saurorum ordini pari iure adnectendos censeo, quo Typhlo- 
pes et Uropeltinos Muelleri serpentibus, Coecilias batrachiis adnumeramus. Quarum familiarum 
quaeque ab ordine suo longius discrepat 2 ), ideoque alias in sua stirpe exposcit formas, quae 
ipsae aliquantum, licet minus a typo alienatae, hiatum illum inter genuinas illorum ordinum for- 
mas atque vermicularia, ut ita dicam, amphibia apertum explent. Sic Coeciliae cum Proteideis et 
Salamandris Amphiumatum brevipede genere cohaerent, sic Ilysiarum genus Typhlinos cum ge- 
nuinis serpentibus connectit, sic denique Amphisbaenae per Acontiam cum sauris conciliantur. 
Ut Amphisbaenarum familia, inter sauros atque serpentes ambigua quasi, utriusque ordinis pro- 
prietates cum vermicularium amphibiorum habitu iungit, ita etiam Crocodili lacertinum typum 
aperte retinent, sed mammalium quibusdam proprietatibus, ut ita dicam, commixtum, unde hos etiam, 
quamvis saurorum a typo aliquantum discedant, eidem ordini adnectendos censeo. Eorum vero 
cum genuinis saurorum familiis cognationem tum demum nobis penitus apparituram puto, deper- 
dita ubi saurorum genera melius nobis innotuerint, quae superstitibus nunc quidem frustra inse- 
rere conamur. Quatenus enim nunc nobis cognita sunt, hoc saltem videntur demonstrare, sauro- 
rum typum maiorem formarum varietatem induere posse, quam superstites solos respicientibus no- 
bis videtur. Haec autem omnia seriori tempori relinquens, triplicem coaevorum saurorum typum 
respiciens, totidem eorum hoscc pono subordines: 
SUBORDO I. 
Loricati. 
Dentes maxillarum alveolis iniuncti. Maxillae sinuosae, labiis liberis destitutae. Oculi 
aperti, palpebris praediti. Aures conspicuae, valvula clausiles. Lingua brevis, mento tota af- 
fixa, immobilis. Cutis squamosa, scutellis dorsalibus osseis per fascias transversas in loricam 
durissimam coalitis. Cauda corporis longitudinem superans. Pedes quatuor. Ani rima 
longitudinalis. Penis simplex. 
Cranium omnino solidum. Orbita a tergo clausa. Os tympani cum cranio concretum. Os 
parietale simplex ansam omnino nullam emittit. Ossa palatina et pterygoidea sutura mediana in- 
ter se invicem concreta, choanis narium canalem longissimum praebent. Trabecula ossea (columella) 
nulla. IS arium aperturae superae ab ossibus intermaxillaribus undique inclusae. Aures tympano 
ossiculisque auditoriis instructae. Thorax perfectus. Claviculae posteriores tantum adsunt (clavicu- 
lis avium respondentes) claviculae anteriores (avium furculae et claviculis mammalium responden- 
tes) desiderantur. Costarum abdominalium cartilagines lineae albae utrinque adhaerentes abdomen 
inferne protegunt. Ossa pubis plana, oblique antrorsum versa, costarum abdominalium appara- 
tum excipiunt. Pulmones duo cellulosi, bronchiis in ramos divisis. 
Familia unica Crocodilorum. Genera pauca. 
SUBORDO II. 
Sqa amati. 
Dentes inaxillis innati, vel earum lateri interno adnati. Maxillae labiis adpressis, mar- 
gine liberis obductae. Lingua libera, mobilis, aliis elongata bifurca, aliis brevior apice atte- 
nuato bicuspis vel plus minusve excisa, aliis crassa, vix emarginata. Oculi aperti, plerisque 
palpebrosi, rarius cute attenuata obducti ac palpebris veris destituti. Aures nunc apertae, nunc 
sub cute latentes. Cutis squamosa. Cauda trunci longitudinem plerumque aequans, saepis- 
sime superans. Ani rima transversa. Penis duplex. Pedes quatuor, aut posticorum rudi- 
menta solum aut omnino nulli. 
Animalia polymorpha, nunc lacertino habitu quadrupedia, nunc trunco immodice elongato 
pedibusque mutilis nullisve serpentinam speciem affectantia. 
Nota 2. Coecilias a batrachorum typo eodem fere discrepare modo, quo a genuinis sauris Amphisbaenae, ut alia multa, 
ita maxime oculatissimi Nitzschii testatur observatio, qui, iam ante bos decem annos, in Coeciliae cuiusdam Musei Halensis 
specimine penem simplicem detexit, quam observationem et cum amicissimo Fitzingero, et mccum benevole communicavit. 
